આસામના તિનસુકિયામાં ઉંદરોનો આતંક એ સમયે મુશ્કેલીનો પાઠ બન્યો જ્યારે SBI ના એટીએમની અંદર પ્રવેશી તેમણે 12 લાખ રૂપિયાની નોટો ને રદ્દી બનાવી દીધી હતી. ટીનસુકિયામાં સ્ટેટ બેંક ઓફ ઈન્ડિયાના એટીએમમાં ઉંદરોએ દાખલ થઈને એટીએમની અંદર રાખવામાં આવેલી નોટોને કાતરીને રદ્દી બનાવી દીધી. 20 મેના રોજ, લાઈપૂલીના SBI ATM (DFBK- 000196116) ની ટેકનિકલ ખામીના કારણે અચાનક બંધ કરવું પડયું હતું. એટીએમ બહારથી બંધ હતું, પરંતુ અંદરની બાજુ કાર્ય ચાલુ હતું. કામ ટેકનિશિયન નહિ પરંતુ 4-પગવાળા ઉંદરો કરી રહ્યા હતા. કોઈને ખબર પણ ન પડી હતી કે બંધ એટીએમની અંદર ઉંદરો પોતાનું કામ કરી રહ્યા છે. 11 મી જૂનના રોજ જયારે એટીએમને ઠીક કરવા માટે રિપેરમેને પહોંચીને જોયું ત્યારે તેની આંખો ફાટી ગઈ હતી.